Il-Federazzjoni Kaċċaturi Nassaba Konservazzjonisti (FKNK) qalet li din il-ġimgħa ġiet evitata traġedja meta xi kaċċaturi li kienu għall-kaċċa fl-Aħrax tal-Mellieħa ntebħu li zalzett li tħalla fl-inħawi kien ivvelenat, u għal ftit ma ttikilx mill-klieb tagħhom. Fi stqarrija, l-FKNK qalet li z-zalzett tqiegħed hemm apposta, b'"attakk mimli mibegħda għall-kaċċaturi." L-FKNK qalet li dan ma kienx każ waħdieni peress li l-Ħadd ta' qabel, membri tal-FKNK ġabru basket mimli velenu tal-ġrieden li nstab imxerred fir-Riżerva tal-FKNK fil-Miżieb. Aktar akkużi L-FKNK takkuża lil BirdLife li riedet tisfratta l-ftehim dwar il-Miżieb L-istqarrija tal-federazzjoni tgħid li, "Dawn l-atti ta' provokazzjoni, aggressjoni u vandaliżmu fuq il-kaċċaturi u n-nassaba, u anke fuq il-klieb tal-kaċċa tagħhom, isegwu rapporti simili li diġà ħabbret l-FKNK, li tirrepeti li kienu l-BirdLife Malta li taw bidu għal din is-sensiela ta' provokazzjonijiet fil-11 t'Ottubru 2020." L-FKNK tenniet l-appell tagħha lill-Gvern u lill-Pulizija sabiex il-membri tagħha jiġu protetti minn attakki bħal dawn. Ġimgħa ilu "Il-provokazzjoni tal-BirdLife wasslet biex jiġi aggredit nassab" – FKNK